كل الاحبه اتنين

كل الأحبة اتنين اتنين
   كلمات 
كل الأحبة اتنين اتنين..وأنت يا قلبي حبيبك فين

يطلع عليَّ البدر جميل.. يا بدر مالي أنا ومالك

ما ليش يا بدر نديم وخليل..أوريه ويوريني جمالك

نورك يا بدر يزيد.. وتبقى ليلة عيد

ليله ما يطلع على الفين اتنين اتنين.. وانت يا قلبي حبيبك فين

أفوت على الورد الفتان.. ولونه يفرح كل حزين

يا ورد تهدى للخلان .. وأهديك أنا يا ورد لمين

يا مفرح الأحباب بلونك الجذاب

الفرحة تطلع على الفين اتنين اتنين.. وانت يا قلبي حبيبك فين

على البحور الناس في نعيم.. وافضل أنا شارد وأهيم

القى النسيم ساحر هفاف.. يداعب الموج الشفاف

انظر وأتحسر من حسن دا المنظر

وأقول ياريتنا كنا اتنين اتنين اتنين ..وانت يا قلبي حبيبك فين

يا قلبي ده حظك .. خليك فريد وحدك

اصبر على كاس.. واشرب على قدك

 يجي الهنا في غمضة عين والمر يحلالي في كاسين اتنين اتنين اتنين 
وانت يا قلبي حبيبك فين
 شوف كمان 

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى